

**LIETUVOS RESPUBLIKOS EKONOMIKOS IR INOVACIJŲ MINISTRAS**

**ĮSAKYMAS**

**DĖL LIETUVOS RESPUBLIKOS ŪKIO MINISTRO 2017 M. liepos 12 D. ĮSAKYMO NR. 4-409 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „Smulkiojo ir Vidutinio verslo Konkurencingumo skatinimas“ PRIEMONĖS Nr. 03.2.1-IVG-T-825 „EXPO KONSULTANTAS LT“ projektų finansavimo sąlygų aprašo patvirtinimo“ PAKEITIMO**

2019 m. kovo 19 d. Nr. 4-179

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 88 punktu,

p a k e i č i u Lietuvos Respublikos ūkio ministro 2017 m. liepos 12 d. įsakymą Nr. 4-409 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-IVG-T-825 „Expo konsultantas LT“ projektų finansavimo sąlygų aprašo patvirtinimo“:

1. Pakeičiu nurodytą įsakymą ir jį išdėstau nauja redakcija (2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-IVG-T-825 „Expo konsultantas LT“ projektų finansavimo sąlygų aprašas nauja redakcija nedėstomas):

„**LIETUVOS RESPUBLIKOS EKONOMIKOS IR INOVACIJŲ MINISTRAS**

**ĮSAKYMAS**

**DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „SMULKIOJO IR VIDUTINIO VERSLO KONKURENCINGUMO SKATINIMAS“ PRIEMONĖS NR. 03.2.1-IVG-T-825 „EXPO KONSULTANTAS LT“ PROJEKTŲ FINANSAVIMO SĄLYGŲ APRAŠO PATVIRTINIMO**

Vadovaudamasis Atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą, taisyklių, patvirtintų Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“, 6.2.7 papunkčiu,

t v i r t i n u 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-IVG-T-825 „Expo konsultantas LT“ projektų finansavimo sąlygų aprašą (pridedama).“

2. Pakeičiu nurodytu įsakymu patvirtintą 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-IVG-T-825 „Expo konsultantas LT“ projektų finansavimo sąlygų aprašą:

2.1. Pakeičiu 5 punktą ir jį išdėstau taip:

„5. Priemonės įgyvendinimą administruoja Lietuvos Respublikos ekonomikos ir inovacijų ministerija (toliau – Ministerija) ir INVEGA, veikianti kaip įgyvendinančioji institucija.“

2.2. Pakeičiu 10.2 papunktį ir jį išdėstau taip:

„10.2. aukštos kokybės konsultacijos eksporto ir įmonių tarptautinio bendradarbiavimo skatinimo klausimais daugiau kaip trejus metus veikiančioms MVĮ.“

2.3. Pakeičiu 14.1 papunktį ir jį išdėstau taip:

„14.1. Projektas atitinka Lietuvos eksporto plėtros 2014–2020 metų gairių, patvirtintų Lietuvos Respublikos ūkio ministro 2014 m. sausio 27 d. įsakymu Nr. 4-58 „Dėl Lietuvos eksporto plėtros 2014–2020 metų gairių patvirtinimo“ (toliau – Lietuvos eksporto plėtros 2014–2020 metų gairės), nuostatas (vertinama, ar projektas prisideda prie Lietuvos eksporto plėtros 2014–2020 metų gairių 17, 21 ir (arba) 211 punktų nuostatų įgyvendinimo. Vertinama, ar projektas prisidės prie bent vieno iš Lietuvos eksporto plėtros 2014–2020 metų gairių 17 punkte nurodytų trijų prioritetinių Lietuvos eksporto plėtros tikslų: išlaikyti turimas eksporto pozicijas užsienio rinkose, skverbtis į naujas, ypač trečiųjų valstybių, rinkas ir (arba) skatinti didesnės pridėtinės vertės prekių ir paslaugų eksporto plėtrą įgyvendinimo. Vertinama, ar projekto veiklos (specializuotos konsultacinės paslaugos) bus susijusios su bent viena valstybe, nurodyta Lietuvos eksporto plėtros 2014–2020 metų gairių 21 ir (arba) 211 punktuose. Vertinama, ar projektas atitinka Lietuvos eksporto plėtros 2014–2020 metų gairių 30 punkte nustatytus eksporto plėtros skatinimo apribojimus. Atitiktis šiam reikalavimui vertinama, vadovaujantis Ministerijos interneto svetainėje http://eimin.lrv.lt/ pateikta informacija apie valstybes, taikančias embargą eksportuojamiems iš Lietuvos Respublikos produktams).“

2.4. Pakeičiu 16 punktą ir jį išdėstau taip:

„16. Paraiškos pagal Aprašą gali būti teikiamos iki 2020 m. lapkričio 30 d., o dotacijos sutartys turi būti pasirašomos iki 2020 m. gruodžio 31 dienos. INVEGA gali sustabdyti paraiškų priėmimą ir (arba) dotacijos sutarčių pasirašymą, kai dotacijos sutartyse, pagal kurias konsultacijų išlaidų dalies kompensavimas dar nėra pasibaigęs, nurodyta bendra didžiausia leistina finansavimo suma pasiekia sumą, nurodytą Aprašo 8 punkte. Informacija apie paraiškų priėmimo ir (arba) dotacijos sutarčių pasirašymo sustabdymą skelbiama interneto svetainėse www.invega.lt ir www.esinvesticijos.lt. Ministerijai nusprendus, kad ateityje bus galimybių Priemonei skirti papildomą lėšų sumą, INVEGA, suderinusi su Ministerija, gali sudaryti rezervinį projektų sąrašą, įvertinusi pagal paskutinį kvietimą teikti paraiškas skirtos lėšų sumos likutį ir prašomą skirti finansavimo lėšų sumą pagal teigiamai įvertintas paraiškas, kurioms finansuoti neužteko lėšų, atsižvelgiant į Priemonei finansuoti skirtų lėšų sumą. Į rezervinį projektų sąrašą projektai įrašomi ta pačia eile, kaip jie buvo išdėstyti atrinktų projektų eilėje (pagal paraiškų registravimo INVEGOJE datą). Rezervinis projektų sąrašas, jei toks sudaromas, skelbiamas interneto svetainėse www.invega.lt ir www.esinvesticijos.lt, jame nurodomi pareiškėjų pavadinimai ir didžiausia galima projekto finansavimo lėšų suma.“

2.5. Pakeičiu 32 punktą ir jį išdėstau taip:

„32. Pakeitus Verslo pradžios, plėtros ir eksporto konsultacijų fiksuotųjų įkainių nustatymo tyrimo ataskaitoje, nurodytoje Aprašo 2 priede, fiksuotąjį įkainį, atnaujintas fiksuotasis įkainis bus taikomas tik naujai pasirašomoms dotacijos sutartims.“

2.6. Pakeičiu 33.2 papunktį ir jį išdėstau taip:

„33.2. INVEGA paraiškos vertinimo metu patikrina pareiškėjo teisę gauti bendrą vienai įmonei suteikiamą *de minimis* pagalbą (INVEGA pildo Aprašo 3 priedą). INVEGA turi patikrinti visas su pareiškėju susijusias įmones, nurodytas pateiktoje „Vienos įmonės“ deklaracijoje pagal Ministerijos parengtą ir interneto svetainėse

http://www.esinvesticijos.lt/lt/dokumentai/vienos-imones-deklaracijos-pagal-komisijos-reglamenta-es-nr-1407-2013 ir <http://eimin.lrv.lt/lt/veiklos-sritys/es-fondu-investicijos/2014-2020-m-programavimo-laikotarpis/expo-konsultantas-lt> paskelbtą rekomenduojamą formą (toliau – „Vienos įmonės“ deklaracija), taip pat Suteiktos valstybės pagalbos ir nereikšmingos (*de minimis*) pagalbos registre, kurio nuostatai patvirtinti Lietuvos Respublikos Vyriausybės 2005 m. sausio 19 d. nutarimu Nr. 35 „Dėl Suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ (toliau – Registras), patikrinti, ar teikiama pagalba neviršys leidžiamo *de minimis* pagalbos dydžio, kaip nustatyta *de minimis* reglamento 3 straipsnyje. INVEGA turi ne vėliau kaip per 5 darbo dienas nuo priimto sprendimo suteikti valstybės pagalbą informuoti pareiškėją, kad jam suteikiama *de minimis* pagalba, ir apie pareiškėjui suteiktą *de minimis* pagalbą ne vėliau kaip per 5 darbo dienas pranešti Registrui.“

2.7. Pakeičiu 40 punktą ir jį išdėstau taip:

„40. Siekdamas gauti finansavimą, pareiškėjas turi užpildyti paraišką (Aprašo 4 priedas), kuri skelbiama ES struktūrinių fondų svetainės www.esinvesticijos.lt skiltyje „Finansavimas“ prie paskelbto kvietimo teikti paraiškas „Susijusių dokumentų“ ir interneto svetainėje [www.invega.lt](http://www.invega.lt).“

2.8. Pakeičiu 43 punktą ir jį išdėstau taip:

„43. Paraiška ir Aprašo 46 punkte nurodyti dokumentai turi būti pateikti vienu iš šių būdų:

43.1. tiesiogiai adresu https://paraiskos.invega.lt. Jei pateikti paraišką ir jos priedus adresu https://paraiskos.invega.lt nėra funkcinių galimybių ar jos laikinai neužtikrinamos, paraiška ir jos priedai gali būti pateikti elektroniniu paštu expo@invega.lt. Tokiu atveju siunčiami elektroniniai dokumentai turi būti pasirašyti kvalifikuotu elektroniniu parašu;

43.2. iki 2019 m. kovo 31 d. paraiška ir jos priedai gali būti pateikti vienu iš šių būdų:

43.2.1. atsiųsti registruotu paštu;

43.2.2. įteikti asmeniškai pareiškėjo ar jam atstovaujančio asmens;

43.2.3. pristatyti pašto kurjerio.“

2.9. Pakeičiu 44 punktą ir jį išdėstau taip:

„44. Aprašo 43.2.1–43.2.3 papunkčiuose nurodytais būdais paraiškos ir Aprašo 46 punkte nurodyti dokumentai turi būti pateikti iki 2019 m. kovo 31 d. šiuo adresu: uždaroji akcinė bendrovė „INVESTICIJŲ IR VERSLO GARANTIJOS“, Konstitucijos pr. 7, 16 aukštas, 09308 Vilnius. Kai paraiška ir Aprašo 46 punkte nurodyti dokumentai teikiami Aprašo 43.2.2 ir 43.2.3 papunkčiuose nurodytais būdais, jie gali būti pristatomi darbo dienomis INVEGOS darbo metu – I–IV nuo 8 iki 17 val., V – nuo 8 iki 15.45 val. (švenčių dienų išvakarėse paraiškų priėmimo laikas trumpinamas 1 valanda).“

2.10. Pakeičiu 45 punktą ir jį išdėstau taip:

„45. Elektroniniu paštu (išskyrus Aprašo 43.1 papunktyje nurodytą atvejį) atsiųsta, vienu iš Aprašo 43.2 papunktyje nurodytų būdų po 2019 m. kovo 31 d. pateikta paraiška ir jos priedai nepriimami ir nevertinami. Tokiu atveju paraiška ir jos priedai yra grąžinami pareiškėjui.“

2.11. Pakeičiu 46.4 papunktį ir jį išdėstau taip:

„46.4. užpildytą Smulkiojo ar vidutinio verslo subjekto statuso deklaraciją, kurios forma patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl Smulkiojo ar vidutinio verslo subjekto statuso deklaravimo tvarkos aprašo ir Smulkiojo ar vidutinio verslo subjekto statuso deklaracijos formos patvirtinimo“, parengtą pagal paskutinių ataskaitinių finansinių metų duomenis;“.

2.12. Pakeičiu 57 punktą ir jį išdėstau taip:

„57. Dotacijos sutarties originalas gali būti rengiamas ir teikiamas kaip:

57.1. pasirašytas popierinis dokumentas, kai paraiška ir dotacijos sutartis iki 2019 m. kovo 31 d. teikiama vienu iš Aprašo 43.2 papunktyje nurodytų būdų;

57.2. kvalifikuotu elektroniniu parašu pasirašytas elektroninis dokumentas.“

2.13. Pakeičiu 60 punktą ir jį išdėstau taip:

„60. Projektui netaikomi investicijų tęstinumo ir ataskaitų po projekto finansavimo pabaigos teikimo reikalavimai. Projekto finansavimo pabaiga laikoma paskutinio atlikto kompensacijos mokėjimo projekto vykdytojui data arba data, kai projekto vykdytojas apmoka visas konsultacijų išlaidas verslo konsultantui, atsižvelgiant į tai, kuris veiksmas atliekamas vėliau. Jeigu paskutinė kompensacijos mokėjimo projekto vykdytojui data ir data, kai projekto vykdytojas apmoka visas konsultacijų išlaidas verslo konsultantui, yra ankstesnės nei dotacijos sutartyje nustatyto kompensacijos laikotarpio pabaigos data, projekto finansavimo pabaiga laikoma dotacijos sutartyje nustatyta kompensacijos laikotarpio pabaigos data.“

2.14. Pakeičiu 1 priedo 2.2 papunktį ir jį išdėstau taip:

|  |  |  |  |
| --- | --- | --- | --- |
| „2.2. Projektu prisidedama prie bent vieno 2009 m. spalio 30 d. Europos Vadovų Tarybos išvadomis Nr. 15265/09 patvirtintos Europos Sąjungos Baltijos jūros regiono strategijos, atnaujintos Europos Komisijos 2012 m. kovo 23 d. komunikatu Nr. COM  (2012) 128, tikslo įgyvendinimo pagal bent vieną Europos Sąjungos Baltijos jūros regiono strategijos veiksmų plane, patvirtintame Europos Komisijos 2017 m. kovo 20 d. sprendimu Nr. SWD(2017) 118, numatytą politinę sritį, horizontalųjį veiksmą ar įgyvendinimo pavyzdį. | Netaikoma.“ |  |  |

2.15. Pakeičiu 2 priedo 1 punktą ir jį išdėstau taip:

„1. Pagal 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-IVG-T-825 „Expo konsultantas LT“ projektų finansavimo sąlygų aprašą (toliau – Aprašas) taikomi fiksuotieji įkainiai, kurių taikymo sąlygos nustatytos atsižvelgiant į Verslo pradžios, plėtros ir eksporto konsultacijų fiksuotųjų įkainių nustatymo tyrimo ataskaitą (toliau – Tyrimo ataskaita). Verslo pradžios, plėtros ir eksporto konsultacijų fiksuotųjų įkainių nustatymo tyrimą, remiantis 2015 m. rugsėjo 10 d. rinkos tyrimo, siekiant nustatyti fiksuotus įkainius priemonei „Verslo konsultantas LT“, paslaugų viešojo pirkimo sutartimi, atliko viešosios politikos analizės ir konsultacijų įmonė UAB „BGI Consulting“.“

2.16. Pakeičiu 2 priedo 4 punktą ir jį išdėstau taip:

„4. Tinkamos finansuoti projekto išlaidos vykdant Aprašo 10 punkte nurodytas veiklas apskaičiuojamos ir apmokamos taikant Tyrimo ataskaitos III dalyje „Tyrimo rezultatai“ nurodytą fiksuotąjį valandinį eksporto konsultacijų įkainį (su pridėtinės vertės mokesčiu ir be pridėtinės vertės mokesčio).“

2.17. Pakeičiu 3 priedo 3.1 papunktį ir jį išdėstau taip:

|  |  |  |  |  |  |
| --- | --- | --- | --- | --- | --- |
| „**3.1.** | Ar pareiškėjas / projekto vykdytojas vykdo veiklą žuvininkystės ir akvakultūros sektoriuje, kuriam taikomas 2013 m. gruodžio 11 d. Europos Parlamento ir Tarybos reglamentas (ES) Nr. 1379/2013 dėl bendro žvejybos ir akvakultūros produktų rinkų organizavimo, kuriuo iš dalies keičiami Tarybos reglamentai (EB) Nr. 1184/2006 ir (EB) Nr. 1224/2009 ir panaikinamas Tarybos reglamentas (EB) Nr. 104/2000 (OL 2013 L 354, p. 1)? | □ | □ | □“ |  |

2.18. Pakeičiu 3 priedo 3.8 papunktį ir jį išdėstau taip:

|  |  |  |  |  |  |
| --- | --- | --- | --- | --- | --- |
| „**3.8.** | Ar *de minimis* pagalba yra (bus) naudojama krovinių vežimo keliais transporto priemonėms įsigyti, kai įmonė (pareiškėjas ir (arba) projekto vykdytojas) vykdo krovinių vežimo keliais veiklą samdos pagrindais arba už atlygį? | □ | □ | □“ |  |

2.19. Pakeičiu 6 priedo 2.1 papunktį ir jį išdėstau taip:

„2.1. Projekto vykdytojas, įgyvendindamas projektą, įsipareigoja pasiekti 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-IVG-T-825 „Expo konsultantas LT“ projektų finansavimo sąlygų apraše, patvirtintame Lietuvos Respublikos ekonomikos ir inovacijų ministro 2017 m. liepos 12 d. įsakymu Nr. 4-409 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.2.1-IVG-T-825 „Expo konsultantas LT“ projektų finansavimo sąlygų aprašo patvirtinimo“ (toliau – Aprašas), nurodytą projekto tikslą, uždavinius ir rezultatus.“

2.20. Pakeičiu 6 priedo 2.5 papunktį ir jį išdėstau taip:

„2.5. Šalys susitaria, kad Sutarties keitimai ir Sutarties nutraukimas bei sprendimai dėl nustatytų pažeidimų, lėšų grąžinimo, papildomo finansavimo skyrimo, išlaidų pripažinimo netinkamomis finansuoti, pradėtos Sutarties nutraukimo procedūros yra siunčiami projekto vykdytojo paraiškoje nurodytu elektroninio pašto adresu, pasirašyti kvalifikuotu elektroniniu parašu. Visa kita su projekto įgyvendinimu susijusi informacija projekto vykdytojui siunčiama paraiškoje nurodytu elektroniniu paštu arba, jei yra techninių galimybių, pateikiama tiesiogiai adresu https://paraiskos.invega.lt.“

Ekonomikos ir inovacijų ministras Virginijus Sinkevičius

Parengė

Lietuvos Respublikos ekonomikos ir inovacijų ministerijos

Europos Sąjungos investicijų koordinavimo departamento

Europos Sąjungos investicijų planavimo skyriaus

vyriausioji specialistė

Živilė Bilotienė